Dargi moji,

Za usmeni deo ima 60 ispitnih pitanja. Od toga pola ne treba:) (kazem to na osnovu svog iskustva, kao i mnogo kolega koji su ispit položili u junu)! Ispitna pitanja su podeljena u 4 celine. Iz svake dobijate 1 pitanje.

Prvi deo su pitanja od 1 do 10 i sva dolaze u obzir, s tim što kada sam ja odgovarala niko nije dobio prva 2 nego su krenuli od 3 (1 i 2 su jako laka, ali ne morate mogo s tim da se majete jer je mnogo manja verovatnoća da ćete ih doditi uprevo jer su jako laka).

**Drugi deo** je od 11 do 17 pitanja i sva dolaze u obzir i podjednako su važna.

**Treći deo** su pitanja od 18 do 46. Eh, sad... 18 i 19 dolaze u obzir ali najbitnije je da naučite pitanja do 23, obično nešto od toga bude. Od 24 do 29 su sistemi i to nikad niko nije dobio, dakle preskačite!! Od 30 do 46 su pitanja u vezi sa onim što smo radili kod Veljka na vežbama i što je profa pričao prvih nekoliko predavanja (i duže ali sam prestala da idem). To je lagaaaaanoooo!! Bas, bas! Iz tog dela su dolazila jedino pitanja 32 i 33, ostalo ništa. Savetujem samo čitanje i za ta dva pitanja jer ćete svega setiti i povezati.

**Četvrti deo** su pitanja od 47 do 60. Ne učite verovatnoće i raspodele (vama ima ko da kaže a ne kao somovi da učite svih 60)!! To su pitanja 47-52. Pitanja 53, 54 i 55 ne dolaze ali može da se omakne pa da budu. Bio je jedan takav slučaj, ali obično ne daju to nego ako ne znas pitanje iz te oblasti pitaju nešto od toga. Obavezno naučiti pitanja od 56 do 60! 99,9% ćete dobiti neko od njih.

U mailu vam šaljem ispitna pitanja. Obojena su. Crvena su bitna, zelena onako a crna možete da preskočite.

Šaljem vam i obe skripte koje sam ja koristila. Skripta sa Saobraćajnog je malo preglednija pa sam zato neka pitanja iz nje učila, a i manje je opširna. Ja sam ovako to podelila: skripta Saobraćajni- pitanja od 7 do 23, sve ostalo iz onoga što vam šaljem u delovima (tako smo i napravili to, nas petoro smo podelili pitanja i tražili odgovore u knjizi).

**Pozdrav,**

**Mina**